

**Táncos Szív**

**ORSZÁGOS, MINŐSÍTŐ, DÍJKIOSZTÓ   
Show- és Hastáncverseny**

**2017. 03. 12. 9:00, Eger, Agria TISZK**

Mindenki kap értékelést és elismerést, csoport produkcióknál a csoport valamennyi tagja kap oklevelet! A versenyt követő napokban a zsűri rövid szöveges értékelését is átküldöm interneten a versenyzőknek – amennyiben kérik.

A sok ezüst és arany, és talán néhány bronz oklevél mellett kategória győztes cím is kiadásra kerül, amennyiben legalább 4 versenyszám van egy kategórián belül. Hagyományainkhoz híven különdíjak is átadásra kerülnek: a legjobb koreográfia, a legszebb tánckosztüm, a legvarázslatosabb mosoly, a legjobb kisugárzás, a legjobb csapat összhang és a legtechnikásabb táncos.

***A Táncos Szív Show- és Hastáncversenyen való részvétel feltételei:***

- tánc produkcióval való készülés

- nevezési díj befizetése

- versenyen való megjelenés :)

***KATERGÓRIA KIÍRÁS:***

***Táncstílus szerint:***

***Hastánc:***

Stílusbeli megkötés nincs, de legalább 70 % hastánc mozdulatnak kell lenni! Jelentkezni lehet török, egyiptomi, törzsi, folklor stb. produkciókkal. Öltözékeddel is a választott stílust képviseld. Eszközként csak hastánc eszközöket használhatsz!

***Showtánc:***

Show, modern revü, hip-hop, akrobatikus rock and roll, kortárs, jazz, standard és latin, hula, musical és step táncok, stb. - szinte valamennyi tánc elemével fűszerezhető.

A zenének és a táncnak összhangban kell lennie! A produkció legyen látványos, lendületes, dinamikus. Táncruhád legyen látványos, igényes. Eszközök szabadon alkalmazhatók.

***Tudásszint szerint:***

- hobbi: versenyen még nem nyert - egyszerű koreográfiák

- előadói: magas szintű technikai tudás, verseny győztes, tanít - látványos koreográfiák

***Létszám szerint:***

*- egyéni/páros*: 1, illetve 2 fő

*- csoportos*: 3 főtől

***Korosztály szerint:***

gyermek: 12 év alatt

junior: 13-16 év

felnőtt I: 17-49 év

dáma: 50 évtől

Csoportnál az átlag életkort kell számolni.

***Kategóriák NEM kerülnek összevonásra!***

***Produkció maximális hossza:***

- egyéni: 3: 00 perc

- csoport: 4:00 perc

Tűrés határ: 10 mp

***Pontozási mód:***

Ezen a versenyen zárt pontozás lesz, ami azt jelenti, hogy nem fogják a zsűritagok a táncok után felmutatni, bemondani a pontokat, a produkció után a táncos levonul. A kategóriák után a pontozó lapokat összegyűjtjük. Eredményhirdetés a verseny végén lesz.

***Pontozási szempontok:***

*egyéni:*

megjelenés (ruha, kisugárzás)

technikai tudás

összhang (a zene a tánc és a táncos)

*csoport:*

megjelenés (ruha, kisugárzás)

technikai tudás

összhang (a zene a tánc és a táncosok)

A zsűri fenntartja annak lehetőségét, hogy mind táncstílus, mind tudásszint szerint átminősítheti az esetlegesen nem megfelelő kategóriába jelentkező táncost, hogy az oklevelek minél reálisabbak legyenek. :)

***Versenyzési sorrend:*** Kategóriánként az első három jelentkező választhat, hogy hanyadiknak szeretne versenyezni (1-nek az első, 2-nak a második és 3-nak a harmadiknak jelentkező választhat), a többiek jelentkezési sorrend fordítottja szerint kerülnek sorra, valamint az öltözéseket figyelembe véve. A jelentkezés a nevezési díj befizetésével történik meg.

***Zsűri tagok:***

A show- és hastánc világban elismert és múlttal rendelkező művészek, tanárok, az előadó művészet és a közönség szempontjából arra érdemes személyek – egyeztetés alatt, függ a jelentkező produkciók táncstílusától.

***Zene leadásának módja:***

Interneten kérem előre átküldeni. 2017. 02. 24-ig.

***Díjak:***

- Minősítő Oklevél - mindenkinek

- Kupa – a kategória győzteseknek és a különdíjasoknak

- támogatói ajándékok

***Nevezési díjak:***

egyéni 3.000 Ft/fő

egyéni több tánccal indul: 2.500 Ft/tánc/fő

csoport: 2.000 Ft/fő

csoportos több tánc: 1.500 Ft/tánc/fő

***Nevezési határidő:***

2017. 02. 24.

Nevezési lap letölthető a [www.faatimah.hu](http://www.faatimah.hu) weboldalról, illetve bármilyen kérdéssel fordulj hozzám az info@faatimah.hu e-mail címen.

***Belépőjegy:***

elővételben 700, helyszínen 1.000 Ft.

A versenyzők és tanáruk térítésmentesen megnézhetik a teljes rendezvényt.

A Táncos Szív Show-és Hastáncversennyel a Faatimah Tánc és Életmód sok éves munkáját, jó hírét kívánom öregbíteni. Fontos, hogy ez a rendezvény is azt mutassa, amit képviselünk, így a vitás kérdésekben a döntés jogát fenntartom magamnak.

A rendezvényről videó- és fényképfelvétel készül, azok felhasználásához részvételeddel - akár versenyzőként, akár nézőként - hozzájárulsz.

Szeretettel várok mindenkit:

Faatimah Szultana

hastánc oktató, show tánc oktató, koreográfus, sportoktató, gerinctréner, táncruha tervező és készítő,